อธิบดีกรมการแพทย์ ขอความร่วมมือประชาชนที่สัมผัสหรือมีความเสี่ยงเข้าตรวจโควิด-19 เพื่อหยุดการแพร่กระจายของเชื้อ
นายแพทย์ สมศักดิ์ อรรฆศิลป์ อธิบดีกรมการแพทย์ กล่าวว่า การรับส่งต่อผู้ป่วยโควิด -19 นั้น ทั้งโรงพยาบาลภาครัฐและเอกชนได้มีการประสานความร่วมมือกันอย่างต่อเนื่อง ซึ่งหากโรงพยาบาลใดตรวจพบผู้ป่วยโควิด -19 โรงพยาบาลนั้น ๆ จะต้องหาเตียงให้กับผู้ป่วย ซึ่งล่าสุดในส่วนของโรงพยาบาลเอกชน ได้เตรียมเปิดโรงแรมเป็นโฮสปิเทลเพื่อรับผู้ป่วยแล้ว จึงมั่นใจจะไม่เกินปัญหาเตียงไม่เพียงพอแน่นอน และจากกาประเมินขณะนี้ทั่วประเทศมีเตียงรองรับผู้ป่วยประมาณ 23,000 - 27,000 เตียง ซึ่งหากผู้ป่วยยังผู้ที่วันละไม่เกิน 2,000 รายนั้น ยังรองรับผู้ป่วยเพียงพอ ขณะเดียวกันได้เตรียมแผนสำรองรองรับไว้แล้ว เช่น จะมีการคัดกรองผู้ป่วยบางประเภทที่ไม่แสดงอาการที่สามารถพักรักษาตัวที่บ้านได้ โดยจะส่งทีมแพทย์ไปติดตามอาการทุกวัน ทั้งนี้ ยังขอความร่วมมือผู้ที่สัมผัสหรือมีความเสี่ยงสูงให้เข้ารับการตรวจคัดกรองเพื่อร่วมกันหยุดเชื้อโควิด -19 ไม่ให้แพร่กระจายไปยังบุคคลใกล้ชิดและชุมชน..........เสียง.........    อธิบดีกรมการแพทย์ ยังฝากถึงประชาชนว่า ขอให้อยู่บ้านไม่ออกไปเสี่ยง แต่หากจำเป็นต้องออกไปก็ขอให้ปฏิบัติตามมาตรการที่กระทรวงสาธารณสุขกำหนดอย่างเคร่งครัด ขณะที่ภาครัฐเองก็บูรณาการความร่วมมือในการดูแลประชาชนอย่างเต็มที่